《二月四日梅山弟留饮》
宋代·陈著

醉中咄咄向空书，开眼犹能傲薄夫。
多事光阴存社栎，十年筋力老园芜。
籓篱吾道难为党，衣食诸人未信儒。
怀抱海深姑寄酒，习家池上不同途。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。